Tervetuloa katsomaan Katselkaa Herran tekoja- ohjelmasarjaa.
Ohjelmasarja kertoo Jumalan johdatuksesta meidän elämässämme.
Ohjelmasarja tahtoo myös kertoa sinulle siitä mahdollisuudesta, -
mitä ehkä olet saanut kokea, ja myös rohkaista sinua, -
että saisit kokea Jumalan johdatusta antautuessasi Hänen suunnitelmiin.
Kerran lentokentällä, menomatkalla, ollessamme Norjassa, -
tapasimme naisen, joka istui meitä vastapäätä.
Emme tainneet kysyä, mistä maasta hän oli tai minne oli matkalla.
Taisi olla menossa Amerikkaan kuten mekin.
Pieni Sisu-poikamme kysyi siinä, -
että uskooko tämä nainen Jeesukseen.
Nainen sanoi: "En, en usko. Mutta Jeesuksen opetuksiin uskon."
Sisu kysyi sitten: "No, onko se eri asia?"
Tuli mieleen kehottaa tätä naista lukemaan Jesaja 53, -
joka kertoo noin 700 vuotta eKr. -
ennustuksen Jeesuksesta.
Kertoa hänelle, että tämä ja monet muut profetiat -
kertovat tästä vanhurskaasta miehestä, -
joka ei vain tullut opettamaan meille hyviä asioita, -
vaan tuli maksaakseen meidän syntimme -
ja voittamaan kuoleman vallan. Se oli ennustettu Raamatussa.
Siitä oli kerrottu. Hän ei ollut vain opettaja. Hän oli enemmän.
Hän oli Jumalan lähettämä Messias.
Tuolla samalla matkalla, kun menimme Amerikkaan, -
Jumala kutsui meitä Nicaraguaan.
Nicaraguassa oli eräs nuori nainen, -
jolla oli kaksi pientä poikaa, kuten meilläkin.
Pojat juoksentelivat innokkaasti siinä, kun keskustelimme hänen kanssaan.
Hän, tämä nainen, kertoi: -
"Aloin uskomaan Jumalaan, kun poikani joutui sydänleikkaukseen."
Hän oli alkuperäisväestöä, intiaani.
Hän uskoi panteistiseen jumalakäsitykseen.
Se tarkoittaa sitä, että Jumala ei ole persoonallinen -
vaan tällainen maailmankaikkeus, eikä Jumalalla ole mitään persoonaa.
Niina kertoi naiselle Jumalan persoonasta, -
jonka tunnemme Jeesuksen kautta.
Kun nainen puhui vaikeista asioistaan, -
katsoin Niinan kasvoja. Niina oli täynnä sääliä ja rakkautta.
Nainen koki sen. Niina kysyi naiselta: -
"Voisinko rukoilla puolestasi Jeesuksen nimessä?"
Nainen sanoi, että voi rukoilla.
Niina rukoili ja nainen halasi Niinaa. Kysyi: "Voinko halata sinua?"
Hän varmasti koki persoonan rakastavan ja säälivän häntä.
Kunpa Jumalan persoona tulisi ilmi meidän persoonamme kautta.
Hänen rakkaudessaan.
Ilman persoonallista, meitä rakastavaa, myötätuntoista, säälivää, -
meistä huolehtivaa ja iloitsevaa Jumalaa -
maailma olisi täynnä toivottomia ihmiskohtaloita.
Persoonia, jotka eivät näkisi syytä itsekään olla persoonia.
Jeesuksen kutsumana, Pyhän Hengen johdatuksessa on voimallista olla.
On paljon vastustavia ryhmiä ja aatteita, -
jotka pyrkivät estämään viemästä evankeliumia Jeesuksesta.
Huomaat sen, kun astut evankeliumin työhön.
Vastustavia ryhmiä ei ole vain kaukaisissa maissa.
Länsimaissakin tulee vastustusta, kun alkaa puhua Jeesuksesta ihmisille.
Mutta vastustavien aatteiden, ryhmien, tahojen on vaikea estää meitä, -
kun kuljemme Pyhän Hengen johdattamana.
Jumalan persoonan, joka näkee ja tietää kaiken.
Siksi on siunattua rukoilla: "Herra, tässä olen, käytä minua."
Eikä niinkään itse suunnitella, mitä itse tekisi.
Antautua näin Jumalan johdatukseen ja sitten, totta kai, -
käyttää ymmärrystä siihen, kuten Raamattu kehottaa, -
ja viedä evankeliumia kaikille luoduille.
Ensisijaista on, että olemme antautuneet Herran johdatettaviksi.
Jeesusta rakastavalla ihmisellä on sydämessään -
henkilökohtainen palo.
Se on myös monien vastustavien ryhmien vaikea ymmärtää, -
koska he kysyvät, mistä järjestöstä tulet, kuka on palkannut sinut.
Miksi teet tätä työtä? He eivät voi ymmärtää, -
miksi kukaan veisi evankeliumia vain Jumalan rakkauden tähden.
He eivät tunne tuota persoonaa, joka rakastaa.
Mutta, koska me tunnemme, emme tee työtä saadaksemme palkkaa.
Emme tee siksi, että saisimme siitä itselle jotain etua.
Vaan tuo rakkaus vaatii meitä kertomaan ihmisille Jeesuksesta.
Siksi se on todella vaikeaa monien uskonnollisten ryhmien käsittää, -
joilla ei ole elävää jumalasuhdetta.
"Pitää jotain olla takana. Eivät he voi tehdä työtä itsenäisesti."
Mutta, jos sinä ja minä, me kaikki uskovat yhdessä -
teemme Jumalalle työtä, vain Jumalalle ensisijaisesti, -
miettimättä, mitä ihmiset ajattelevat, niin olemme voimallisia.
Se työ on voimallista ja vaikuttavaa.
Johanneksen Evankeliumi 3:8 kertoo Pyhästä Hengestä, -
jonka tarkoitus on johdattaa meitä:
"Tuuli puhaltaa, missä tahtoo, ja sinä kuulet sen huminan, -
mutta et tiedä, mistä se tulee ja minne se menee; -
niin on jokaisen, joka on Hengestä syntynyt."
Siksi sinua on vaikea estää, -
kun kuljet Pyhän Hengen tuulen ja Jeesuksen rakkauden ohjaamana -
vieden evankeliumia ihmisille. Aamen.
Kiitän jokaista esirukoilijaa, jotka ovat nyt rukoilemassa -
näiden ohjelmien tekemisen puolesta.
Kiitos, että olette olleet uskollisia Jumalan edessä.
Kiitos, että olette uskoneet siihen, -
että voimme olla täällä Jumalan käytössä.
Herra on puhunut tässä asioista.
Kahdesta tapauksesta, joissa haluan olla uskollinen itsekin.
Kaksi katsojaa mahdollisesti tunnistavat näistä itsensä.
Jos jollain on tilanne, että on ikään kuin rotkon edessä, -
kylmyyden keskellä, haluaisin rohkaista näillä sanoillakin, -
mitä ohjelmassa tuon.
Että Herra saisi nostaa sinut Hänen läsnäoloonsa -
ja Hänen armoonsa. Jeesuksen veri puhdistakoon sinut -
kaikesta synnistä ja parantakoon sairautesi.
Sinun kivut, henkiset ja fyysiset, Herra on voimallinen parantamaan.
Hän on voimallinen koskettamaan.
Näin toisen näyn, jossa oli nainen, -
jolla on ollut varmaan tällainen siisti tyylikäs elämä -
mutta on nyt tyhjän päällä, eikä tiedä, mikä on kaiken tarkoitus, -
mihin kohdentaa.
Jollain tavoin olet menettänyt sisäisen rauhan, -
elämän tasapainon tai hallinnan.
Haluan erityisesti rukoilla sinun puolestasi, -
että Jeesus sinua kohtaa kotonasi tai siellä, missä nyt olet.
Herra voi antaa uuden rauhan, Hänen rauhansa.
Jeesus on luvannut, ettei anna kuten maailma antaa.
Hän antaa Hänen rauhansa. Pyydän, että Jeesus siunaa sinua siellä.
Tietysti me jokainen kaipaamme Jumalan rauhaa.
Tämä on se Shalom. Siunausta, rauhaa ja kaikkea hyvää.
Olkaa siunatut.
Haluan kertoa jotain siitä, kun olimme siellä edellisellä matkalla.
Viimeisellä välilaskupaikalla tuli kauhea nälkä, -
koska olimme pyrkineet vain nukkumaan univelkaa pois.
Ei ollut enää eväitä jäljellä, -
eikä keskellä yötä saanut mistään ruokaa. Nälkä alkoi kurnimaan.
Sen nälän ikään kuin siunaus oli sitten sellainen, -
että aloin muistelemaan Eesaun kertomusta.
Kuinka Eesaulla oli kova nälkä -
ja miten hän vaihtoi esikoisoikeutensa -
nälän tyydyttääkseen siihen yhteen ruokalautaseen.
Löysin siinä rukouksessa, kun kysyin Herralta, mitä tämä tarkoittaa, sen, -
että meidän ei tulisi pitää halpana esikoisasemaamme Jumalan silmissä.
Hän rakastaa meitä niin paljon.
Ei luovuta Jumalan rakkaudesta. Hän ei hylkää eikä jätä meitä.
Ei hylätä pelastusta, jonka Jeesus on meille antanut.
Toiseksi, ei pidetä halpana perintöoikeutta taivaan valtakuntaan, -
eikä vaihdeta sitä mihinkään.
Ihan äsken löysin Raamatusta, mitä on UT:ssa kirjoitettu.
Heprealaiskirjeen luku 12, jakeet 15-16: -
" ja pitäkää huoli siitä, ettei kukaan jää osattomaksi Jumalan armosta, -
"ettei mikään katkeruuden juuri pääse kasvamaan ja tekemään häiriötä", -
ja monet sen kautta tule saastutetuiksi, -
ja ettei kukaan olisi haureellinen tahi epäpyhä niinkuin Eesau, -
joka yhdestä ateriasta myi esikoisuutensa."
Tässä oli sellainen siunaus, -
kun me näitä asioita yön tunneilla käsiteltiin, -
että Jumala puhui paljon erilaisista asioista.
Oli toisaalta siunattua valvoa Herran kanssa.
Sitten lähdimme Sisun kanssa hortoilemaan majapaikassa, -
etsimään, jos saisimme syötävää.
Yövuorossa oli ihminen, jolla ei mielestäni ollut muuta tekemistä -
kuin kuunnella meidän puhetta.
Kerroin näistä asioista hänelle.
Hän kiinnostuneena kuunteli ja oli utelias, -
ja jopa uskoi asioihin, joita puhuimme. Mitä Herra on aukaissut.
Valtavaa johdatusta saatiin kertoa ja kokea siinä hetkessä.
Hesekielin kirja 24:26: "....sinä päivänä tulee pakolainen -
sinun luoksesi ilmoittamaan tätä korvaisi kuullen."
Minulla on rukous, että saisimme olla tällaisia muukalaisia, -
jotka tuovat viestin tai sanoman Herralta.
Tai meidän elämäämme Herra lähettäisi jonkun muukalaisen -
tai tutunkin ihmisen, mutta Hän saisi puhua jonkun ihmisen kautta -
meille sen asian, joka Jumalan sydämellä on meitä varten.
Rukoilen oikein sitä, Herra antaisi meidän olla kuulolla.
Kulkea viemässä Sanaasi.
Puhua sitä, mitä Sinä haluat meidän puhuvan.
Myöskin kuunnella, mitä Sinä lähetät meille sanottavaksi.
Ja myöskin, että saisimme katsella, Herra, Sinun tekojasi.
Tekstitys: Satu Patovaara